《大长公府群花屏诗》
元代·朱德润

夹城遗芳栽，摇落及千年。芙蓉发靓妆，绝艳秋江边。

临风拂罗帏，红裳拥三千。素抱拒霜质，亭亭赤城仙。

曾携一枝去，生绡记馀妍。

作者简介：（1294—1365）睢阳人，徙吴中，字泽民。工画山水人物，能诗，善书。仁宗延祐末荐授应奉翰林文字，兼国史院编修。英宗嗣位，出为镇东儒学提举，后弃官归。顺帝至正中，起为行中书省照磨，摄守长兴。有《存复斋集》。